Koowee, DVD, Film - kalahari.com
Episode 1 - Brandweerstasie Tjiff en Tjaff gaan by die brandweerstasie kuier. Die vriendelike mense daar wys vir hulle hoe 'n vuur geblus word. Hulle gaan selfs saam uit om 'n rerige vuur te blus en die diertjies in die bos te red. Niks is vir die twee geliefde karaktertjies te moeilik om te verken nie. Hulle waag kanse en gee nie om as hulle foute maak nie. Episode 2 - Kegelbal Tjiff en Tjaff is weer op 'n missie om nuwe dinge te sien en te ontdek. Episode 3 - Koning, mag ek op reis gaan? Tjiff en Tjaff leer van naby en van ver, van kort en van lank, van klein en van groot en van baie en van bietjie. Saam met die maatjies speel hulle die speletjie: "Koning, koning, mag ek op reis gaan?". Die koning mag besluit hoe ver jy mag reis. Episode 4 - Melkplaas Tjiff en Tjaff se uitstappie vat hulle na 'n melkplaas om te sien hoe koeie gemelk word en hulle leer waar die melk vandaan kom. Die twee gewilde karakters leer op 'n humoristiese manier alles oor koeie en hulle lewe. Episode 5 - Tjiff en Tjaff speel hoe ry die bus Tjiff en die maatjies leer vir Tjaff hoe om bus te ry. Hulle sien klomp dinge oppad en gaan maak 'n draai by 'n roomyswinkel, dieretuin en swembad voordat dit weer tyd is om terug te gaan. Tjaff weet nou wat die drie ligte op die verkeerslig beteken, en dat 'n stopstraat net so belangrik is as jy gehoorsaam wil wees aan die reels van die pad. Episode 6 - Simon se Tjiff en Tjaff gaan kuier by 'n kleuterskool. Vandag leer hulle twee nuwe speletjies wat mens help om mooi te kan luister. Die een se naam is "Simon se" en die ander een is "Telefoontjie". Tjaff hoor iets wat hom seermaak, maar dit was alles net 'n groot misverstand. Episode 7 - 'n Voeltjie in 'n kou Tjiff en Tjaff kry 'n onverwagse verrassing. Hulle is baie bly oor die voeltjie in 'n kou wat lekker saam met hulle kan sing. Dit lyk asof daar ook vir Lulu iets in die boks weggesteek is. Episode 8 - Kitnaar Daar is lekker baie verrassings in Tjiff en Tjaff se huisie. Iemand het vir hulle 'n kitaar gestuur. Hulle leer hoe om die kitaar sag en hard, hoog en laag te speel en in die groot boek leer hulle meer oor instrumente met snare. Episode 9 - Kamera Tjiff en Tjaff kry 'n kamera in vandag se verassingsboks. Hulle neem so lekker foto's en besluit om vir hulle vriendin Lulu ook 'n paar te stuur. Die twee leer ook alles van verskillende kameras.
Tjiff & Tjaff - Volume 1
Got this for our little boy. He loves the show and this was a great way for him to watch (some of) the episodes now that Kowee channel is off the air. Visual and audio quality is as expected.